Balatonfüred

Balatonfüred (slovensky Blatenské Teplice) je mesto v Maďarsku vo Vesprémskej župe v okrese Balatonfüred. Ide o významné kúpeľné a rekreačné stredisko. Ide o najväčšie sídlo severného brehu Balatonu, niekedy je tiež nazývaný jeho hlavným mestom. 

Má rozlohu 4 645 ha a žije tu  obyvateľov ().

Dejiny 
Oblasť dnešného Balatonfüredu obývali ľudia už v praveku. Doložené je aj osídlenie z čias Rímskej ríše. Názov Füred je prvýkrát spomínaný v spise majetku Tihanyského opátstva z roku 1211.

Kúpeľníctvo 

Štátne kardiologické sanatórium (Szívkórház) je so 429 lôžkami najväčším zariadením svojho druhu v Maďarsku. Účinky miestnej liečivej vody sú známe už od 17. storočia. Za kúpele bolo mesto oficiálne vyhlásené roku 1772. 

Kossuthov prameň (Kossuth Lajos forrás) a ďalšie pramene v okolí nemocnice obsahujú voľný a viazaný oxid uhličitý, železo, horčík, draslík, hydrogenuhličitan, vápnik, sodík, síru a ďalšie minerály. Voda z prameňov o teplote 14 – 15 °C je odvádzaná do budovy kúpeľov, kde sa ohrieva na 32 – 34 °C a následne sa používa na liečbu.

Promenáda 

Promenáda na brehu jazera nesie meno indického spisovateľa, básnika a filozofa Rabíndranátha Thákura (Tagore-sétány), ktorý sa liečil v miestnych kúpeľoch a založil tradíciu zasadzovania stromov do miestneho parku. Dodnes tu zasadilo strom mnoho laureátov Nobelovej ceny a významných osobností z Maďarska i zo sveta (medzi mnohými inými napríklad indický duchovný vodca Gándhí, maďarský fyzik György Marx, ruský kozmonaut Valerij Kubasov alebo bývalý maďarský prezident Árpád Göncz). V parku je tiež veľa bust popredných maďarských osobností, napríklad Istvána Széchenyiho, Ferenca Deáka a mnohých ďalších. Na brehu jazera sú tiež sochy Jánosa Pásztora Prievozník (Révész) a Rybár (Halász).

Rekreácia 
Balatonfüred poskytuje mnoho príležitostí k turistike a rekreácii. V meste je prístav, platené pláže, kemp a niekoľko hotelov a penziónov.V roku 1846 bol v Balatonfüredu spustený na vodu prvý parník Kisfaludy, čím sa začala lodná doprava na Balatone.

Partnerské mestá 
  Arpino, Taliansko
  Castricum, Holandsko
  Covasna, Rumunsko
  Germering, Nemecko
  Kouvola, Fínsko
  Opatija, Chorvátsko

Fotogaléria

Iné projekty

Externé odkazy 
 Oficiálna stránka

Zdroj 

Mestá v Maďarsku